Nuclear War Survival Skills

***Nuclear War Survival Skills*** aŭ mallonge **NWSS** estas anglalingva libro verkita de Cresson Kearny kiel manlibro de civila defendo.  Ĝi enhavas informojn kolektitajn el la esploro farita ĉe Oak Ridge National Laboratory dum la malvarma milito kaj el la longa vivado en ĝangalo fare de Kearny kaj el liaj internaciaj vojaĝoj.

*Nuclear War Survival Skills* strebas provizi ĝeneralan publikon per konsiloj pri kiel travivi verŝajnajn kondiĉojn en la kazo de nuklea katastrofo kaj enkuraĝigi de optimismon alfrontante tia-ĉi specan katastrofon per aserto de travivebleco de nuklea milito.

## Trarigardo 
Antaŭ la ĉefaj ĉapitroj estas antaŭparoloj de Edward Teller kaj Eugene Wigner. Post tio estas enkonduko, kiu klarigas, ke eĉ sukceso de la Strategia Defenda Iniciato (angle *Strategic Defense Initiative*) ne igus "memhelpan civilan defendon" antikva. Oni komparas preparojn de civila defendo en Svislando, Sovetunio kaj Usono, kie oni konkludas, ke: "Svislando havas la plej bonan sistemon de civila defendo"; "La regantoj de Sovetunio... daŭre preparas rusojn batali, travivi kaj veki en ĉiuj specoj de militoj"; kaj ke "Usono advokaciis por... strategio, kiu intence lasas siajn civitanojn esti neprotektataj ostaĝoj de siaj malamikoj." Tial "La emfazo en tiu ĉi libro estas sur preparoj por travivado, kiuj povas esti faritaj en kelkaj lastaj tagoj de malpliboniĝanta krizo." Listigitaj mitoj inkluzivas: "Radianta elfalaĵo el nuklea milito venenigus la aeron kaj la tutan medion. Ĝi mortigus ĉiun."; "Radiado de elfalaĵo trairas ĉion; ne eblas eskapi ĝiajn mortigajn efikojn."; kaj "Netravivebla "nuklea vintro" certe sekvos nuklean militon."

### Avertado kaj Komunikado 
Ĝi ilustras limigojn de la Nacia Averta Sistemo (angle *National Warning System* aŭ *NAWAS*) kaj de la sirena atak-averta signalo, konkludante ke "En la kazo de kompleta atako, la fruaj eksplodoj donus sufiĉan averton al plejmulto de la homoj por atingi proksiman ŝirmejon ĝustatempe."

### Evakuo 
Pro anstataŭigo de grandaj armilkapoj sur neakurataj rakedoj per malpli grandaj armilkapoj sur pli akurataj rakedoj, "vi povas logike konkludi, ke se via hejmo ne estas pli proksime ol 10 mejlojn (proksimume 16 kilometrojn) de la plej proksima probabla celo, vi ne bezonas evakui vin por eviti la danĝerojn de eksplodo kaj fajro." Evakuo relevanta al la radiada risko de elfalaĵo estas detale pridiskutata, kie estas notite, ke plejmulto de la disponeblaj mapoj de elfalaĵaj risk-areoj estis (tiatempe) neakurataj, neĝisdataj kaj misgvidaj. La *aer-pumpilo de Kearny* (angle *The Kearny air pump*; kies priskribo estas en la aldonaĵo) estas rekomendata, konsiderante naturan ventumadon nesufiĉan kaj elektrajn pumpilojn nefidindajn kaj varmigantajn la aeron. Filtriloj estas konsiderataj nenecesaj, "la danĝero de elfalaĵaj partikloj envenintaj la ŝirmejon per nefiltrita ventuma aero estas malgranda kompare kun la danĝeroj de nesufiĉa ventumado."

Tio ĉi estas eĉ pli granda danĝero en ŝirmejoj, kiuj dependas je ventumado. Se fajro okazas en la ŝirmejo, la enloĝantoj devus iri en ĉambron, en kiu la ventumado el aliaj ĉambroj povus esti malebligita. Dum konstruado de ŝirmejo, Dr-o A. Broido proponas lokigi la eniran ventum-tubon tiom for de fajrigeblaj materialoj, kiom eblas.

### Akvo 
Estas diskutata la graveco de akvo por baza travivado kun la rekomendo, ke 4 ĝis 5 kvartoj (3,78 ĝis 4,73 litroj) da trinkebla akvo per tago per persono estas necesa kiel minimumo. Metodoj de stokado, transportado kaj purigado de akvo estas ankaŭ klarigitaj rekomendante per plasto kovritajn subterajn stokejojn por stokado de grandaj kvantoj da akvo. Estu gardema manĝante karnon. Areoj kun sufiĉo da elfalaĵo por malsanigi la bestojn iĝos alt-riskaj areoj por kontaminita karno. En kriza situacio la karno devus esti kuirita ege bone ("very well done").

### Mezuriloj de elfalaĵa radiado 
eta|dekstra|*Kearny Fallout Meter*
eta|dekstra|Tabelo por kalkuli dozojn per *Kearny fallout meter*
Revizias la plej bonajn dozo-mezurilojn kaj dozimetrojn atingeblajn en 1987 kaj priskribas *Kearny fallout meter*, "hejm-fareblan dozo-mezurilon", kiu povas esti farita el ĝuste skaligita kopiaĵo de la planoj, kiel tiuj provizitaj en la formo de kopiaĵoj en la libro.

### Lumo 
"En militaj kondiĉoj, eĉ pala lumo, kiu videbligas nur la konturojn de apudaj homoj kaj aĵoj povas krei diferencon inter eltenebla situacio kaj martirio." Planoj por taŭga olea lampo estas inkluzivitaj.

### Travivado sen doktoroj 
*Where There Is No Doctor* estas rekomendata aldona legaĵo por tiu ĉi ĉapitro. Citaĵoj estas provizitaj kune kun aldonaj informoj specifaj por sanefikoj de radiado kaj por la uzo de kalia jodido.

### Taŭga meblaro por ŝirmejo 
En tiu ĉi ĉapitro estas pridiskutata improvizita meblaro, inkluzive de hamako kreita el litotolaĵoj kaj de pendanta seĝo kreita el la hamako.

### Improvizitaj vestaĵoj kaj protektiloj 
Estas klarigitaj principoj de varma insulado; estas provizitaj ideoj por taŭgaj vestaĵoj por malvarma kaj malseka medio.

### Minimuma antaŭ-kriza prepariĝo 
En tiu ĉi ĉapitro estas provizita listo de rekomenditaj prepariĝoj por: ŝirmejo, ventumado de ŝirmejo, akvo, manĝaĵo, elfalaĵa mezurilo, higieno, medikamentoj, lumo, komunikiloj, ktp.

### Permanenta elfalaĵa ŝirmejo por ambaŭ uzoj 
Estas provizitaj konsideroj por permanenta elfalaĵa ŝirmejo kun emfazo de maksimuma loĝebleco je minimuma kosto.

### Trans-pacifika elfalaĵo 
La ĉapitro priskribas eblajn danĝerojn por Usono de elfalaĵo devananta el limigita nuklea interŝanĝo inter aliaj landoj.

### Aldonaĵoj 
* Aldonaĵo A: Instrukciojn por ses taŭgaj elfalaĵaj ŝirmejoj
* Aldonaĵo B: Kiel krei kaj uzi hejmfaritan ventumilon, la t.n. *Kearny Air Pump*
* Aldonaĵo C: Instrukcioj por hejmfarita elfalaĵa mezurilo
* Aldonaĵo D: Taŭgaj kontraŭ-eksplodaj ŝirmejoj
* Aldonaĵo E: Kiel krei hejmfaritan piŝtan pumpilon
* Aldonaĵo F: Provizado de plibonigita ventumado kaj lumigo

## Akcepto 
En la artikolo, kiu akre kritikis la tutan ĉi-specan ĝenron, *Bulletin of the Atomic Scientists* (Vol 39, 1983) priskribas la libron kiel unu el la du pli signifaj libroj pri travivado de nuklea milito el la kvar reviziitaj. La dua signifa libro, *Life After Doomsday: A Survivalist Guide to Nuclear War and Other Major Disasters* de Bruce D. Clayton, mem onidire aprezas kaj prenas informojn el *Nuclear War Survival Skills*. La artikolo en *Bulletin of the Atomic Scientists* duavice laŭdas *Nuclear War Survival Skills* pro ĝia inkluzivo de "detalaj diagramoj por konstruo de ŝirmejoj; testado de radiado per hejmfaritaj mezuriloj; provizado de ventumado; filtrado de akvo kaj higieno," sed daŭrigas kun konstato, ke la baza manko de *Nuclear War Survival Skills* kaj de la aliaj reviziitaj libroj estas, ke ili okupiĝas nur pri mallong-tempa travivado kaj evitas profundan pripenson pri la longdaŭraj konsekvencoj de nuklea konflikto por la daŭra pluvivo de ambaŭ: iliaj diligentaj legantoj kaj la ekvilibro de la homaro.

### Historio de publikado 
*Nuclear War Survival Skills* estis eldonita en publikan havaĵon fare de la aŭtoro kaj ĝi estas atingebla en cifereca formo je diversaj lokoj en la Interreto. Por la presita formo oni devas pagi modestan prezon.

Post ĝia origina eldono en Septembro 1979, ĝi estis ĝisdatigita en Majo 1987 kun signifa aldona parto pri nuklea vintro, konsistanta plejparte el detala la malfortaj antaŭsupozoj uzitaj de modeloj de nuklea vintro.

## Referencoj 
## Tradukfonto 
### Vidu ankaŭ 
* Duck and cover
* *Feeding Everyone No Matter What*
* *Where There Is No Doctor*
* *The Knowledge: How to Rebuild Our World from Scratch*

### Eksteraj ligiloj 
* Reta eldono de Oregona Instituto pri Scienco kaj Medicino (eldono el 1999 kun ĝisdatigo en 2001)
** PDF-versio
* La eldono el 1987 en Interreta Arkivo

Kategorio:Anglalingvaj libroj
Kategorio:Malvarma milito
Kategorio:Memhelpaj libroj
Kategorio:Nuklea armilo
Kategorio:Usonaj malfikciaj libroj